Иван Пейчев
Ний си отиваме.…

chitanka.info

Ний си отиваме.

Ний си отиваме.

Ний си отиваме.

Защото може би

не можем да застанем

лице срещу лице,

очи срещу очи,

не можем да застанем

море срещу море,

има ли смисъл да не си

отиваме.

От твоята любов

остана само крачка.

Не ми остана

нищо.

Нима бе нищо

нашата среща,

нима бе нищо

дългия ти поглед,

нима бе нищо

нашата раздяла

и нашата любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.